הוועדה המסדרת, כנסת 20, פרוטוקול מספר 6, 2015-05-12 00:40

זאב אלקין: חברים, השעה 00:40, אפילו 00:41.

זאב אלקין: כמו שהבטחנו, אנחנו חוזרים לרביזיה.

זאב אלקין: בבקשה, חברת הכנסת מיכאלי, יש לך 3 דקות לנמק את הרביזיה, לאחר מכן נצביע.

מרב מיכאלי: תודה רבה, אדוני.

מרב מיכאלי: אני רוצה לחזור לתחילת ההסתייגות וההתנגדות שלנו לחוק הזה ולאופן שבו הוא מועבר.

מרב מיכאלי: מדובר בממשלת מעבר, ממשלה שבה ראש ממשלה מחזיק ביותר מחצי מהתיקים.

מרב מיכאלי: זאת הצעת חוק שאין בה שום דחיפות.

מרב מיכאלי: יש חוסר סבירות בלשנות חוק שראש הממשלה הזה בעצמו העביר לפני שנה, כאשר על כל זה לעשות את זה בוועדה לא קיימת, ועדה לא סטטוטורית, ועדה שמוקמת אד הוק שאין לה את המיומנויות ואת הכלים שיש לוועדת חוקה שאמורה לדון בחוקי יסוד.

זאב אלקין: ועדה שלא קיימת.

מרב מיכאלי: היא הנותנת.

מרב מיכאלי: היה צריך לחכות להקים ממשלה, להקים ועדות, ואז ועדת חוקה, שיושבת ועושה את העבודה שלה כמו שצריך, הייתה צריכה לדון בחוק הזה אם בכל זאת הייתם מחליטים להביא אותו על אף אי הסבירות בהבאתו.

מרב מיכאלי: כמובן כל זה לא קורה.

מרב מיכאלי: לפחות היו פה כמה אופציות על השולחן.

מרב מיכאלי: חברתי, חברת הכנסת מיכל רוזין, הציעה להעביר את זה לוועדת הכספים.

מרב מיכאלי: הייתה כאן הצעה של מיקי לוי להעביר את זה לוועדת חוץ וביטחון, דבר שיעשה הרבה היגיון לאור העובדה שאחד מסגני השרים שרוצים למנות הוא סגן שר למשרד הביטחון שיבוא משורות הבית היהודי ויהיה ממונה על העברת כספים דרך משרד הביטחון לכל מיני מטרות שכדאי שנדע מה הן.

מרב מיכאלי: כדאי מאוד שדבר כזה יעבור בוועדת החוץ והביטחון, כך - -

זאב אלקין: אני מניח שזה בגלל החשיפה התקשורתית הגדולה של ועדת חוץ וביטחון דרך ההדלפות .

זאב אלקין: לכך התכוונת.

מרב מיכאלי: למשל.

מרב מיכאלי: זאת אופציה לא מבוטלת.

מרב מיכאלי: אפשר היה לעשות את זה במליאה.

מרב מיכאלי: נכון, עופר?

עפר שלח: בהחלט.

מרב מיכאלי: בהחלט.

מרב מיכאלי: אני אבקש מחברי יואל חסון להשלים בדקה שנותרה לנו את הנימוק לרביזיה.

זאב אלקין: את השארת לו דקה להשלמה.

זאב אלקין: הוא לא הגיש, אבל אם את נותנת לו את הזמן, בבקשה.

מרב מיכאלי: אנחנו עובדים ביחד.

זאב אלקין: זה חלק מהרוטציה.

זאב אלקין: גם בנימוק רביזיות שומרים על רוטציות.

זאב אלקין: בבקשה, חבר הכנסת יואל חסון, יש לך דקה.

יואל חסון: אנחנו, אדוני, במחנה הציוני יודעים לחלוק, מה שאתה לא כל כך יודע.

יואל חסון: אנחנו משתדלים לחלוק.

יואל חסון: הרביזיה הזאת, המטרה שלה - -

זאב אלקין: אני מאחל לכם ב-4 השנים הקרובות לחלוק רק רביזיות.

מרב מיכאלי: אדוני, אני מאוד מאחלת לך שתצטער על האיחול הזה.

יואל חסון: בכל אופן, אדוני היושב-ראש, אנחנו בסך הכל בבקשת הרביזיה הזאת חושפים צעד אחרי צעד את הדרך שבה אתם מעבירים ולמעשה מקימים ממשלה בישראל.

יואל חסון: אני חושב שהפארסה הזאת של הקמת הממשלה בצורה כזאת תהיה כזאת שיזכרו אותה לדורי דורות.

יואל חסון: יזכרו אותה בעיקר לדורי דורות, אדוני היושב-ראש, מכיוון שכל המאמץ הזה הולך למעשה להוליד ממשלה לא יציבה שלא תשנה פה שום דבר, שתגרום נזק.

יואל חסון: ממשלה, אגב, שהיחסים בין שותפיה הם יחסים, במקרה הטוב, גרועים, ולכן אין תקווה במקום הזה, אין תקווה בהחלטה הזאת.

יואל חסון: תמשיך להשתמש ברוב שלך, ואנחנו נמשיך להיאבק עד שנצליח.

זאב אלקין: תודה רבה.

זאב אלקין: אני עובר להצבעה.

זאב אלקין: אנחנו מצביעים בעד או נגד הרביזיה.

זאב אלקין: חבר הכנסת אלקין ,ליכוד - נגד.

זאב אלקין: חבר הכנסת יואב קיש במקום חבר הכנסת יריב לוין.

יואב קיש: נגד.

זאב אלקין: חבר הכנסת דוד ביטן.

דוד ביטן: נגד

זאב אלקין: חבר הכנסת ז'קי לוי.

ז'קי לוי: נגד.

זאב אלקין: חבר הכנסת מיקי זוהר.

<מיקי זוהר: נגד.

זאב אלקין: חברת הכנסת נאוה בוקר.

נאוה בוקר: נגד.

זאב אלקין: חבר הכנסת אברהם נגוסה.

אברהם נגוסה: נגד.

זאב אלקין: חברת הכנסת נורית קורן.

נורית קורן: נגד.

זאב אלקין: חבר הכנסת איתן כבל.

איתן כבל: בעד.

זאב אלקין: חברת הכנסת מרב מיכאלי.

מרב מיכאלי: בעד.

זאב אלקין: חברת הכנסת מיכל בירן.

מיכל בירן: בעד.

זאב אלקין: חבר הכנסת מיקי רוזנטל.

מיקי רוזנטל: בעד.

זאב אלקין: חבר הכנסת דני עטר.

דניאל עטר: בעד.

זאב אלקין: חבר הכנסת יואל חסון.

יואל חסון: בעד.

זאב אלקין: חבר הכנסת אחמד טיבי אינו נוכח.

זאב אלקין: יש מישהו במקומו?

זאב אלקין: לא.

זאב אלקין: חבר הכנסת דב חנין אינו נוכח.

זאב אלקין: יש מישהו במקומו?

זאב אלקין: לא.

זאב אלקין: חבר הכנסת ג'מאל זחאלקה אינו נוכח.

זאב אלקין: יש מישהו במקומו?

זאב אלקין: לא.

זאב אלקין: חבר הכנסת מיקי לוי.

מיקי לוי: בעד.

זאב אלקין: חבר הכנסת עפר שלח.

עפר שלח: בעד.

זאב אלקין: חברת הכנסת עליזה לביא.

עליזה לביא: בעד.

זאב אלקין: במקום חברת הכנסת עזריה חבר הכנסת רועי פולקמן.

רועי פולקמן: נגד.

זאב אלקין: חברת הכנסת יפעת שאשא ביטון.

יפעת שאשא ביטון: נגד.

זאב אלקין: חברת הכנסת מרב בן-ארי.

מירב בן ארי: נגד.

זאב אלקין: במקום חברת הכנסת איילת שקד חבר הכנסת יינון מגל.

ינון מגל: נגד.

זאב אלקין: חבר הכנסת ניסן סלומיאנסקי.

ניסן סלומינסקי: נגד.

זאב אלקין: חבר הכנסת יעקב מרגי.

יעקב מרגי: נגד.

זאב אלקין: חבר הכנסת יואב בן-צור.

יואב בן צור: נגד.

זאב אלקין: חבר הכנסת מאיר פרוש.

מאיר פרוש: נגד.

זאב אלקין: חבר הכנסת אורי מקלב.

אורי מקלב: נגד.

זאב אלקין: חבר הכנסת רוברט אילטוב.

רוברט אילטוב: בעד.

זאב אלקין: חבר הכנסת חמד עמאר.

חמד עמאר: בעד.

זאב אלקין: חברת הכנסת מיכל רוזין במקום חבר הכנסת אילן גילאון.

מיכל רוזין: בעד.

זאב אלקין: 17 נגד, 12 בעד, 3 לא השתתפו בהצבעה, לכן הרביזיה לא התקבלה.

זאב אלקין: אני נועל בזה את הישיבה, אבל אני מודיע, כפי שכבר הודעתי, שישנו סיכוי לא מבוטל שלצורך נושאים שונים שקשורים בחוק הזה הוועדה המסדרת תתכנס במהלך הלילה בהתראה של חצי שעה, לכן תהיו מוכנים.

זאב אלקין: תקבלו הודעה בצורה מסודרת.

זאב אלקין: תודה רבה, הישיבה נעולה.